American Tune

«American Tune» er en amerikansk sang skrevet av Paul Simon og først utgitt på hans album There Goes Rhymin' Simon den 5. mai 1973. Innspillingen ble medprodusert av Paul Samwell-Smith og også utgitt som single (med «One Man's Ceiling Is Another Man's Floor» på baksiden) i november samme år. Den nådde nr. 35 på Billboard Hot 100-listen.«American Tune – Paul Simon», Billboard.com (konsultert 14.4.2011), http://www.billboard.com/#/song/paul-simon/american-tune/1765408

Teksten er Simons kritiske blikk på amerikansk politikk i skyggen av Watergate og Vietnamkrigen, formidlet i poetiske metaforer. Bortsett fra «And I dreamed I was dying …»-segmentet, er melodien basert på den tyske komposisjonen «Mein G'müt ist mir verwirret» (1601) av Hans Leo Haßler, via Johann Sebastian Bachs koralarrangement i Matteuspasjonen.Yngve Blokhus og Audun Molde, Wow! Populærmusikkens historie (Universitetsforlaget, Oslo 1996, ISBN 82-00-22747-2): s. 302, http://urn.nb.no/URN:NBN:no-nb_digibok_2008072900117

Medvirkende
Paul Simon, vokal og gitar
Bob James, keyboard
Bob Cranshaw, bass
Grady Tate, trommer
Del Newman, strykerarrangement«Paul Simon – There Goes Rhymin' Simon», Discogs (konsultert 14.4.2011), http://www.discogs.com/Paul-Simon-There-Goes-Rhymin-Simon/release/435871

Andre innspillinger
En konsertinnspilling ble utgitt på albumet Paul Simon in Concert: Live Rhymin' (1974).

Under Simon and Garfunkels gjenforeningskonsert i New York den 19. september 1981 fremførte de «American Tune» som duett, utgitt på albumet The Concert in Central Park (1982). Art Garfunkel sang vekselvis hovedstemmen og sin egenarrangerte harmonivokal. En innspilling fra desember 2003 i Madison Square Garden finnes på konsertalbumet Old Friends: Live on Stage (2004).

En uferdig demo av sangen er inkludert som bonusspor på 2004-remasteren av There Goes Rhymin' Simon.

Andre artister
Starland Vocal Band, album Starland Vocal Band (1976)
Willie Nelson, Across the Borderline (1993), med Paul Simon på gitar
Mandy Patinkin, Mamaloshen (1998)
Eva Cassidy, American Tune (2003)
Reza Aghamir, Underwater Sessions: live fra Underwater Pub (2003, album med diverse artister)

Referanser

Eksterne lenker
 «American Tune» hos Paul Simons offisielle nettsted (sangtekst)
 «American Tune»  hos Paul Simon: The Neck of My Guitar (tekst og akkorder)

Kategori:Sanger fra USA
Kategori:Sanger fra 1973
Kategori:Politiske sanger
Kategori:Paul Simon